מדינת ישראל
משרד החינוך
אגף בכיר כח אדם בהוראה

הצהרה בדבר מסירת מידע פלילי / ביטחוני
טופס זה יצורף לבקשה לפתיחת תיק עובד הוראה

אני הח"מ ___________ מס' זהות __________ נותן/ת בזה את הסכמתי לכך שמשטרת ישראל תמסור מידע עליי מהמרשם הפלילי, וכן מידע על תיקים תלויים ועומדים, בהתאם להוראות חוק המידע הפלילי ותקנת השבים, התשע"ט-2019 (להלן: החוק) למשרד החינוך, לעניין עבודה ו/או העסקה ע"י משרד החינוך ו/או לעניין מתן, התלייה או ביטול של אישור העסקה לפי חוק פיקוח על בתי ספר, התשכ"ט-1969 לשם הגנה על שלומם וביטחונם של קטינים.
יובהר כי הסכמתי זו חלה גם על מסירת מידע פלילי למשרד החינוך מזמן לזמן לשם מעקב תקופתי אחר שינויים שחלו במידע הפלילי עליי.
הובא לידיעתי כי אני זכאי לפי החוק לעיין בתחנת משטרה ברישומים המנוהלים על שמי במרשם הפלילי ובמרשם המשטרתי.
הובהר לי בזה כי ככל שיש לחובתי רישום כאמור, אין בכך בהכרח כדי לשלול את קבלת הזכות או התפקיד ואני רשאי/ת לצרף מידע על שיקומי או נסיבותיי האישיות כדי שיילקח בחשבון בעת בחינת בקשתי, בהתאם לאמות המידה שנקבעו בחוק.
ידוע לי כי בהסכמתי זו, אני מוותר/ת על קבלת הודעה על מסירת המידע, וכל זאת בכפוף להוראות החוק.

